ผิดจากนี้ไม่ใช่ ตู่-ป้อม
บล็อกเกอร์ Good Monday ที่ชื่อ ทักษิณ ชินวัตร ยังมึนก็แล้วกัน,กับปรากฏการณ์ล่าสุด สภาผู้แทนราษฎรของอังกฤษมีมติ 432 ต่อ 202 เสียง ไม่ยอมรับข้อตกลงการถอนตัวจากสหภาพยุโรป หรือเบร็กซิต ที่นำเสนอโดยนายกรัฐมนตรีเทเรซา เมย์ แห่งเมืองผู้ดี,ผลทำให้การถอนตัวจากอียูของอังกฤษยังไร้ทิศทาง,บวกเพิ่มปัจจัยลบกระทบภาวะเศรษฐกิจโลก ยกระดับความตึงเครียดสมทบปมสงครามการค้าระหว่างสหรัฐอเมริกากับจีนแผ่นดินใหญ่,แรงกระแทกพุ่งชนภาวะการส่งออกของประเทศไทยแน่นอน,สถานการณ์ร้อนๆปัจจัยด้านลบ เพิ่มดีกรีความยากโจทย์หินทางเศรษฐกิจหืดขึ้นคอไปกันใหญ่,แต่ในมุมของจอมยุทธ์กวง นายสมคิด จาตุศรีพิทักษ์ รองนายกฯ กัปตันทีมเศรษฐกิจ ก็ยังแสดงความมั่นใจแรงกระแทกจากภาวะเศรษฐกิจโลกอยู่ในวิสัยประคองเอาตัวรอดได้,เพราะพื้นฐานเศรษฐกิจของไทยแข็งแกร่ง,ประเมินแรงส่งต่อเนื่องจากการที่รัฐบาลสามารถกู้จีดีพีจากติดลบกลับมาบวกเกินร้อยละ 4 ประกอบกับมีการอัดฉีดมาตรการ ยี่ห้อ ประชารัฐ กระตุ้นเศรษฐกิจฐานราก พร้อมกับตอกหมุดสารพัดเมกะโปรเจกต์ รองรับสถานการณ์เศรษฐกิจโลกในระยะยาว,การันตีด้วยนักเศรษฐศาสตร์อาวุโสธนาคารโลก ประจำประเทศไทย คาดการณ์ล่าสุดว่าปี 2562 เศรษฐกิจไทยจะเติบโตร้อยละ 3.8 และร้อยละ 3.9 ในปี 2563,ตามรูปการณ์ยังตีกรรเชียงลอยคอได้ ไม่ถึงขั้นบักโกรก,แต่ในวงเล็บ จอมยุทธ์กวง เว้นช่องไว้ ต้องไม่มีเหตุผีซ้ำด้ำพลอย,อย่างที่รู้กันอันตรายจริงๆปมเสี่ยงพลิกคว่ำพลิกหงายทางเศรษฐกิจก็คือความวุ่นวายทางการเมือง,ในบรรยากาศเลือกตั้งที่อึมครึม ล้อกับสถานการณ์ฝุ่นควันขมุกขมัว,อารมณ์คุกรุ่นแบบที่ บิ๊กตู่ พล.อ.ประยุทธ์ จันทร์โอชา นายกรัฐมนตรี หัวหน้าคสช. นอตหลุด หงุดหงิด ท้อแท้กับการโดนรุมด่าในโซเชียลมีเดีย,นายกฯไม่ทำอะไร ได้แค่สวดมนต์แก้ปัญหาฝุ่นควัน,ภารกิจรายวันของผู้นำรัฐบาลต้องหมดไปกับเรื่องตอบโต้ในสังคมออนไลน์,สถานการณ์เดียวกันกับ พี่ใหญ่ พล.อ.ประวิตร วงษ์สุวรรณ รองนายกฯ และรมว.กลาโหม ที่ล่าสุดให้สัมภาษณ์นักข่าวเรื่องปัญหาฝุ่นควัน ยืนยันรัฐบาลและกองทัพพยายามแก้ปัญหาฉุกเฉินเฉพาะหน้า แต่ให้อดทนรออีกหน่อย ระยะยาวน่าจะดีขึ้น เพราะการก่อสร้างโครงการรถไฟฟ้าจะแล้วเสร็จในอีก 3 ปี,ไม่ถึง 5 นาทีก็ถูกขบวนการโซเชียลฯของทีมดูไบ เอาไปแห่กระแสขยายความประจาน,วิสัยทัศน์แบบป้อมๆ ให้ทนรอ 3 ปี ฝุ่นควันจะหายไป,พี่ใหญ่ กับ บิ๊กตู่ ถูกป้ายภาพให้เป็นตัวตลก โดนลากขึงพืดเป็นเหยื่อสงครามไซเบอร์, ,จนแทบแยกไม่ออก อันไหนเป็นเรื่องเนื้องานจริง อันไหนเป็นเกมชิงกระแส, ,ที่แน่ๆแทบไม่เหลือน้ำหนักแล้ว ทั้งคิวของ พล.อ.ประยุทธ์และคิวของ พล.อ.ประวิตร พูดแล้วพูดอีก ยืนยัน นั่งยัน นอนยัน ยืนกรานเลือกตั้งทันเดดไลน์ 150 วัน,แต่มีทั้งคนไม่เชื่อ และแกล้งไม่เชื่อ,เทียบน้ำหนัก บิ๊กตู่-บิ๊กป้อม เสียงเบากว่า ม็อบห้ามเลื่อนเลือกตั้ง ดังไม่เท่าเกมตีปี๊บของลูกข่าย ทักษิณ และทีมประชาธิปัตย์ ที่ประจานดักคอตีกินกันสนุก,เอาเป็นว่า ล่าสุด พล.อ.ประยุทธ์ พูดต่อหน้าครูบาอาจารย์ ระหว่างเป็นประธานในพิธีงานวันครู ยอมรับวันเลือกตั้งอาจขยับ โดยมีเหตุผลที่อธิบายได้,แต่ขอให้เชื่อมั่น ยังไงก็ต้องมีการเลือกตั้งก่อนวันที่ 9 พฤษภาคม ไม่สามารถลากดึงอยู่แล้ว,เพราะรัฐธรรมนูญกำหนดไว้ ไม่สามารถแก้รัฐธรรมนูญได้,และนั่นก็สอดคล้องกับ บิ๊กป้อม ที่สำทับถึงอย่างไรก็ต้องมีการเลือกตั้งภายใน 150 วัน เป็นไปไม่ได้ที่จะนานกว่านั้น เมื่อมีการประกาศพระราชกฤษฎีกาเลือกตั้ง ลงราชกิจจาเรียบร้อยแล้วก็ต้องกำหนดวันเลือกตั้ง คาดว่าจะเกิดขึ้นในเร็ววันนี้,เบอร์หนึ่ง เบอร์สอง ฝ่ายคุมเกมอำนาจ คสช.ประสานเสียง 2 ปาก,ถ้าผิดไปจากนี้ก็เป็นอะไรที่มโนได้ตามเงื่อนไขสถานการณ์ยกเลิกผลผูกพัน ถึงจุดล้มโต๊ะพันธสัญญา,ผู้นำน่าจะไม่ใช่ นายกฯลุงตู่,ผู้คุมเกมคัดท้าย ก็คงไม่ใช่ บิ๊กป้อม.,ทีมข่าวการเมือง
ในบรรยากาศเลือกตั้งที่อึมครึม ล้อกับสถานการณ์ฝุ่นควันขมุกขมัว ภารกิจรายวันของผู้นำรัฐบาลต้องหมดไปกับเรื่องตอบโต้ในสังคมออนไลน์
เลือกตั้ง62,ทักษิณ ชินวัตร,Good Monday,เลื่อนเลือกตั้ง,วิเคราะห์การเมือง,เลือกตั้ง